TISZAVASVÁRI VÁROS ÖNKORMÁNYZATA
KÉPVISELŐ-TESTÜLETÉNEK
206/2026. (VII.30.) Kt. számú
határozata

(amely a 15/2026.(VII.30.) számú alapítói határozatnak minősül)

Döntés a Tiva-Szolg Nonprofit Kft. által hitelből megvásárolni kívánt járművekről


Tiszavasvári Város Önkormányzata Képviselő-testülete, mint a Tiszavasvári Településszolgáltatási és Vagyonkezelő Nonprofit Kft. (továbbiakban: Kft) alapítója a Kft. által benyújtott kérelemmel kapcsolatban az alábbi döntést hozza:

1. A Képviselő-testület jóváhagyja, hogy a Kft. az alábbiakban meghatározott feltételek betartása mellett 4 darab haszongépjárművet szerezzen be:

· legalább 1 darab új haszongépjármű, ami 2-3 személyes, fehér, vagy szürke színű, dízel üzemanyagú min 1,5 l-es motorral felszerelt,

· a másik 3 tekintetében a beszerzendő gépjárművek esetében a gyártási éve ne legyen korábbi mint a 2020-as év, a futott kilométer maximum 150.000, 2-3 személyes, fehér vagy szürke színű, dízel üzemanyagú min 1,5 l-es motorral felszerelt.

2. Felkéri a Kft. ügyvezetőjét, hogy a cserét követően gondoskodjon a lecserélt gépjárművek selejtezéséről, továbbárusításáról és a befolyt összeget fordítsa újabb járművek beszerzésére.

